# Eesti Anestesioloogide Seltsi koolitustoetus.

Vastavalt Eesti Anestesioloogide Seltsi juhatuse otsusele annab selts 2021 aastal koostöös firmadega välja vähemalt 6 koolitustoetust igaüks suuruses 1000 eurot.

## Koolitustoetuse taotlemise reglement

1. Toetuse taotleja peab olema Eesti Anestesioloogide Seltsi liige. EAS juhatuse liikmed toetust taotleda ei saa.

2. Üks toetus on mõeldud residendile, resident peab olema Eesti Anestesioloogide Seltsi liige.

3. Toetuse taotlemiseks tuleb esitada EAS juhatusele vastav taotlus järgmiste

andmetega:

1. taotleja isikukood, töö- ja ametikoht, akadeemiline positsioon, aadress, e-mail;
2. lähetuse koht, aeg ja eesmärk;
3. ettekanne või muu tegevus kongressil (märkida, kui seda ei ole);
4. esialgne kuluarvestus (sõidukulu, majutus, osavõtumaks);
5. teised finantseerimisallikad;
6. 3 viimase aasta jooksul saadud EAS koolitustoetus või selle puudumine;

4. Taotluste esitamise tähtaeg on 26.jaanuar 2021 .a., kell 12.00.

5. Taotlused palun saata elektronpostiga EAS juhatuse sekretärile dr. Veronika Reinhard’ile (info@anest.ee).

6. Koolitustoetuse saaja otsustab EAS-i juhatus. Laureaatide nimed antakse teada EAS-i üldkogul 30. 01. 2021 ja avaldatakse Seltsi kodulehel. Koolitustoetuse saaja kohustub esitama EAS juhatusele originaalarved (sõidu-, majutus- ja/või osavõtukulud). Tasustatakse vaid kuludokumentidega näidatud kulud. Toitlustamise arveid ei tasuta.

7. Koolitustoetust saab kasutada järgnevalt:

1. 330 eurot sõidu ja/või majutuskuludeks, millelt tasub tulumaksu EAS.
2. 670 eurot koolituse osavõtumaksuks, mis on tulumaksuvaba. Kui osavõtumaks on vähem kui 670 eurot, võib ülejäänud rahaga katta samuti sõitu ja/või majutust, kuid sellelt arvatakse maha tulumaks koolitustoetuse saanu arvelt.

8. Eraldatud toetus makstakse tagantjärele ja mitte hiljem kui 3 kuu jooksul peale koolitust. Toetuse saaja esitab koos originaalarvetega lühiülevaate koolitusest, millel osales ja see avaldatakse EAS kodulehel või teeb taotluse saanu 5-10 min presentatsiooni järgmisel Pühajärve koosolekul.

14. jaanuar 2021. a.

Eesti Anestesioloogide Seltsi juhatus